Diari Oficial de la Generalitat Valenciana


Sumari del DOGV 3362, del 30-10-1998 (1998/8463)

Notificació de la Resolució del conseller d'Obres Públiques, Urbanisme i Transports, de 31 de juliol de 1998.
-------------------------------------------------------------------------------------------------------------

### Dades del document

Número de DOGV
:   3362

Data del DOGV
:   30-10-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/8463


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la Resolució del conseller d'Obres Públiques, Urbanisme i Transports, de 31 de juliol de 1998. [1998/X8463]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es notifica al senyor Pedro José Puche la Resolució del conseller d'Obres Públiques, Urbanisme i Transports, de 31 de juliol de 1998.
  
El conseller d'Obres Públiques, Urbanisme i Transports, amb data 31 de juliol de 1998, va adoptar la resolució que a continuació es transcriu:
  
«Vistos els antecedents que consten en la Conselleria d'Obres Públiques, Urbanisme i Transports relatius a les obres efectuades pel senyor Javier García Escrivá, en representació de ASC Building, SL, en la parcel·la 62-a, Masia d'Aigües Vives, del terme municipal de Museros.
  
Atés que, com es posa de manifest en l'informe emés pel tècnic competent, s'ha construït una edificació complementària per a l'ús de magatzem o garatge i paeller, d'una planta de volada, sense la llicència municipal prèvia i preceptiva en els terrenys referits.
  
Atés que s'ha efectuat un 100% de les obres projectades, la valoració actual d'aquestes s'estima en la quantitat de 3.348.461 de pessetes segons es desprén de l'informe emés pel tècnic competent en la matèria.
  
Atés que en data 13 de febrer de 1997 es va sol·licitar a l'Ajuntament de Museros que es remeteren tots els antecedents i informes que respecte d'això constaven en aquesta corporació local, recordant-li l'adopció de mesures necessàries de protecció de la legalitat urbanística, com també la incoació i tramitació dels expedients sancionadors que pertoquen.
  
Atés que en l'expedient apareix com a responsable ASC Building, SL, el representant del qual és el senyor Javier García Escrivá, en concepte de promotor, sense que conste la identitat del constructor ni del tècnic director de les obres, encara que disposa d'un projecte tècnic visat als efectes estatutaris pel COACV el 16 de maig de 1995.
  
Atés que, una vegada rebuda la incoació del procediment sancionador, el senyor Pedro José Puche Bellod va presentar amb data 2 de març de 1998 un escrit d'al·legacions, que en síntesi conté el següent:
  
La petició per l'interessat de llicència municipal, la posterior exigència de documentació complementària per part de l'Ajuntament, i la concessió, el dia 26 de febrer de 1998, de llicència municipal de legalització de l'edificació per a paeller i garatge en la Masia d'Aigües Vives, mitjançant el pagament de l'impost sobre construccions, que és de 80.360 pessetes. Per l'anterior, se sol·licita l'arxiu de l'expedient sancionador.
  
Respecte d'aquestes, es pot indicar:
  
Es tracta de construccions ubicades en sòl no urbanitzable, i sotmeses per tant a la Llei 4/1992, de la Generalitat Valenciana, sobre Sòl No Urbanitzable.
  
Encara que s'ha atorgat una llicència municipal de legalització, aquesta llicència és posterior a la notificació d'incoació d'aquest expedient sancionador, i per tant no pertoca l'arxiu de les actuacions.
  
Sense perjudici de l'anterior, i ja que les mencionades obres han estat legalitzades per l'Ajuntament de Museros, pertoca en conseqüència l'aplicació de la sanció corresponent a obres i construccions de caràcter legalitzable.
  
Atés que després de la recepció de la proposta de resolució de l'instructor, el senyor Benjamín Narbona Arnau va presentar al·legacions que fan referència als següents extrems:
  
1. La proposta de resolució notificada és incompleta, ja que no l'acompanya la relació de documents que consten en el procediment.
  
2. El desconeixement relatiu a la possible concessió de l'autorització prèvia dels articles 8 i 10 de la Llei 4/1992, de la Generalitat Valenciana, sobre Sòl No Urbanitzable, com també el desconeixement de la legalitat de la llicència atorgada.
  
3. Se sol·licita de la conselleria competent en matèria d'ordenació del territori i urbanisme que:
  
a) Verifique si l'edificació en qüestió compleix la normativa que li és d'aplicació.
  
b) La concessió d'un nou termini d'audiència a aquesta part, als sols efectes que se li remeta la relació de documents que consten en l'expedient, i si s'escau, còpia d'aquests, petició que funda en el principi d'accés permanent reconegut en la llei 30/92 de Règim Jurídic de les Administracions Públiques i del Procediment Administratiu Comú.
  
c) Se sol·licita que la sanció s'aplique en el seu grau màxim, ja que l'entitat propietària es dedica a la construcció i promoció d'edificis, i sembla que el seu representant, el senyor Pedro José Puche Bellod exerceix la professió d'arquitecte tècnic.
  
Atés que la Comissió Territorial d'Urbanisme de València, en sessió celebrada el 22 de juliol de 1998 va adoptar, entre altres, l'acord d'informar favorablement la imposició de la sanció.
  
Vist que es desestimen aquestes al·legacions pels següents motius:
  
1. Amb referència a la primera d'aquestes, es pot argumentar que la proposta de resolució no és incompleta, ja que es considera efectivament realitzada l'obligació d'acompanyar la relació dels documents que consten en l'expedient. En aquest sentit, es va indicar en la proposta de resolució de l'instructor l'existència del document a què fa referència l'al·legant, i l'expedient està a disposició d'aquest en les nostres dependències, d'acord amb el dret d'accés reconegut en la Llei 30/1992.
  
2. Respecte a la segona de les al·legacions plantejades, no consta en els nostres arxius la concessió d'autorització prèvia atorgada d'acord amb la Llei 4/92, sobre Sòl No Urbanitzable, per a la realització de les obres objecte d'aquest expedient sancionador.
  
3. Pel que respecta a la tercera al·legació, en el Reglament per a ell pot atenuar o agreujar la responsabilitat el major o menor coneixement tècnic dels detalls de l'actuació, d'acord amb la professió o activitat habitual del culpable.
  
En aquest sentit, l'al·legant únicament menciona en aquesta última fase procedimental la dedicació de l'empresa a la construcció, com també la condició d'arquitecte tècnic del representant de l'empresa sancionada, sense que quede acreditada la influència d'aquestes circumstàncies en la realització dels fets objecte de sanció.
  
Atés que les obres dutes a terme requereixen la prèvia i preceptiva llicència municipal tal i com estableix l'article 242 del Reial Decret Legislatiu 1/1992, de 26 de juny, pel qual s'aprova el Text Refós de la Llei sobre Règim del Sòl i Ordenació Urbana i l'article 1 del Reglament de Disciplina Urbanística.
  
Atés que aquestes obres són constitutives d'una infracció urbanística per contravenir el que estableix la legislació urbanística com disposa l'article 53.2.b) del Reglament de Disciplina Urbanística.
  
Atés que la infracció comesa apareix concretament tipificada en l'article 90.1 del Reglament de Disciplina Urbanística per ser contràries a l'ús previst en el planejament vigent, procedeix en conseqüència la imposició de la sanció de multa de l'1 al 5% del valor de l'obra.
  
Atés que d'acord amb els antecedents que consten en l'expedient i els articles 55 i 63 del Reglament de Disciplina Urbanística procedeix imposar la sanció en el seu grau mitjà, és a dir, el 3% del valor de les obres, que estant valorada en 3.348.461 pessetes implica una sanció de multa de 100.453 pessetes.
  
Atés que aquest expedient ha de tramitar-se de conformitat amb el que disposa la Llei 30/92 de 26 de novembre, de Règim Jurídic de les Administracions Públiques i del Procediment Administratiu Comú i el Reglament de Procediment per a l'exercici de la potestat sancionadora.
  
Atés que l'òrgan competent per a imposar la sanció és el conseller d'Obres Públiques, Urbanisme i Transports, conforme a l'article 6 del Decret 77/96, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vists els preceptes legals citats i altres de general i pertinent aplicació, resolc:
  
Imposar al Sr. Javier García Escrivá, en representació de ASC Building, SL, en concepte de promotor la sanció de multa de cent mil quatre-centes cinquanta-tres pessetes (100.453 PTA) per les obres realitzades en la parcel·la 62-a, Masia d'Aigües Vives, del terme municipal de Museros, sense la preceptiva llicència municipal en els termes d'aquesta resolució.
  
Contra aquesta resolució, que posa fi a la via administrativa, es podrà interposar recurs contenciós administratiu, davant la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des del dia de la notificació o publicació d'aquesta. Per a la interposició del mencionat recurs serà requisit imprescindible que amb caràcter previ el recurrent comunique a aquest òrgan la interposició d'aquest, de conformitat amb el que preveuen els articles 57.2.f) i 58 de la Llei reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això, sense perjudici que puga exercir qualsevol altre recurs que estime oportú?.
  
Aquesta notificació és transcripció exacta de la resolució original que consta en l'expedient.
  
De conformitat amb el que disposa l'article 20 del Reglament General de Recaptació, la sanció imposada haurà de ser pagada en els terminis següents:
  
a) Les notificades entre els dies 1 i 15 de cada mes, des de la data de notificació fins el dia 5 del mes següent o de l'immediat hàbil posterior.
  
b) Les notificades entre els dies 16 i últim de cada mes, des de la data de notificació fins el dia 20 del mes següent o l'immediat hàbil posterior.
  
València, 30 de setembre de 1998.- El secretari general: Antonio Rodríguez Barberá.
  
Agència Estatal d'Administració Tributària
  
Delegació de Segòvia